pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงแรงงาน รุกจัดกิจกรรมส่งเสริมสุขภาพป้องกันโรค ลงพื้นที่ในสถานประกอบการจังหวัดนครปฐม แนะให้ความรู้เรื่อง “รู้จริงโรคโควิด 19 ไปกับประกันสังคม”
วันอังคารที่ 17 มีนาคม 2563
ผู้ช่วยรัฐมนตรีประจํากระทรวงแรงงาน รุกจัดกิจกรรมส่งเสริมสุขภาพป้องกันโรค ลงพื้นที่ในสถานประกอบการจังหวัดนครปฐม แนะให้ความรู้เรื่อง “รู้จริงโรคโควิด 19 ไปกับประกันสังคม”
ผู้ช่วยรัฐมนตรีประจํากระทรวงแรงงาน รุกจัดกิจกรรมส่งเสริมสุขภาพป้องกันโรค ลงพื้นที่ในสถานประกอบการจังหวัดนครปฐม
แนะให้ความรู้เรื่อง “รู้จริงโรคโควิด 19 ไปกับประกันสังคม”
เมื่อวันที่ 17 มีนาคม 2563 ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน ได้เป็นประธานการจัดกิจกรรมในโครงการ “ส่งเสริมสุขภาพเชิงรุกในสถานประกอบการ” ณ บริษัท ยูไนเต็ด ไวน์เนอรี่ แอนด์ ดิสทิลเลอรี่ จํากัด ตําบลนครชัยศรี อําเภอนครชัยศรี จังหวัดนครปฐม โดยมีนางพิศมัย นิธิไพบูลย์ ผู้ตรวจราชการกรม นายชัยยุทธ หุ่นเจริญ ปลัดอาวุโสอําเภอนครชัยศรี คุณสิริเกียรติ พลอาสา ผู้จัดการโรงงานอาวุโส และนางสาวอุษา ธีระวิทยเลิศ ประกันสังคมจังหวัดนครปฐม พร้อมเจ้าหน้าที่ให้การต้อนรับ
ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน กล่าวกับสื่อมวลชนว่า หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ได้มีความห่วงใย ลูกจ้าง ผู้ประกันตน ที่อยู่ในระบบประกันสังคม จากสถานการณ์การแพร่ระบาดอย่างรวดเร็วและรุนแรงของโรคติดต่อเชื้อไวรัส COVID-19 ที่เกิดขึ้นในขณะนี้ จึงมีนโยบายให้หน่วยงานในสังกัดกระทรวงแรงงาน ให้ความสําคัญ ต่อสุขภาพอนามัยและความปลอดภัยของ ลูกจ้าง ผู้ประกันตน ขณะเดียวกันได้สั่งการให้สํานักงานประกันสังคมทั่วประเทศ ให้ความรู้ป้องกันโรคติดต่อเชื้อไวรัส COVID-19 และคําแนะนําเรื่องสิทธิประโยชน์แก่ลูกจ้าง ผู้ประกันตน อย่างไรก็ดีการจัดกิจกรรมในวันนี้ มีวัตถุประสงค์เพื่อขับเคลื่อนนโยบายการบริการส่งเสริมสุขภาพ ที่มีการพัฒนารูปแบบกิจกรรมเกี่ยวกับการดูแลสุขภาพตนเองและการลดความเสี่ยง โดยจะกระตุ้นให้ผู้ประกันตนหันมาสนใจสุขภาพมากยิ่งขึ้น โดยได้รับความร่วมมือจาก บริษัท ยูไนเต็ด ไวน์เนอรี่ แอนด์ ดิสทิลเลอรี่ จํากัด จัดกิจกรรมส่งเสริมสุขภาพป้องกันโรคในสถานประกอบการ พร้อมให้ความรู้เรื่อง “รู้จริงโรคโควิด 19 ไปกับประกันสังคม” ซึ่งภายในงานจัดให้มีการคัดกรองและแจกหน้ากากอนามัยให้กับผู้เข้าอบรมจํานวน 50 คน และมีการบรรยายให้ความรู้เรื่อง “การส่งเสริมและป้องกันโรคอันเนื่องจาก การทํางาน” โดยแพทย์จากโรงพยาบาลนครชัยศรี และการให้ความรู้เรื่องเกี่ยวกับโรค COVID-19 โดยแพทย์หญิงนิธยาพร ลิมปะพันธุ์ ผู้อํานวยการศูนย์ฟื้นฟูสมรรถภาพคนงานภาค 1 จังหวัดปทุมธานีอีกด้วย
....................................
รัฐบาลไทย-โฆษก ศบค. ชี้แจงกรณีการเดินทางของนักฟุตบอลชาวต่างชาติ ผ่านการอนุญาตอย่างถูกต้อง ขณะที่ผู้เดินทางจากจังหวัดระยอง ไม่จำเป็นต้องกักตัว
วันศุกร์ที่ 17 กรกฎาคม 2563
โฆษก ศบค. ชี้แจงกรณีการเดินทางของนักฟุตบอลชาวต่างชาติ ผ่านการอนุญาตอย่างถูกต้อง ขณะที่ผู้เดินทางจากจังหวัดระยอง ไม่จําเป็นต้องกักตัว
โฆษก ศบค. ชี้แจงกรณีการเดินทางของนักฟุตบอลชาวต่างชาติ ผ่านการอนุญาตอย่างถูกต้อง ขณะที่ผู้เดินทางจากจังหวัดระยอง ไม่จําเป็นต้องกักตัว
วันนี้ (17 ก.ค. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. กล่าวถึงกรณีการเดินทางของนักฟุตบอลชาวต่างชาติทีมบุรีรัมย์ยูไนเต็ด ที่จะเดินทางเข้ามายังท่าอากาศยานดอนเมือง ในวันที่ 19 ก.ค. นี้ ว่า มีการขออนุญาตการเดินทางอย่างถูกต้อง โดยบุคคลกลุ่มดังกล่าวต้องผ่านการตรวจสอบคัดกรอง หากไม่พบเชื้อโควิด-19 จะเดินทางต่อไปยังท่าอากาศยานบุรีรัมย์และเข้าไปยังสถานที่กักตัว Alternative Local Quarantine : ALQ ต่อไป ทั้งนี้ ขอยืนยันอีกครั้งว่า ผู้เดินทางมาจากจังหวัดระยอง สามารถใช้ชีวิตได้ตามปกติ
โฆษก ศบค. ยังชี้แจงเพิ่มเติมกรณีนักการทูตจากตะวันตกที่ไม่สามารถเข้าพักในคอนโดมิเนียมแห่งหนึ่งได้ ขณะนี้ได้มีการประสานเพื่อให้นักการทูตเข้าพักในโรงแรม Grand Centre Point Terminal 21 ซึ่งเป็น Alternative State Quarantine หนึ่งในรูปแบบของสถานที่กักกัน ทั้งนี้ ประชาชนสามารถตรวจสอบพื้นที่กักกันโรคแห่งรัฐทางเลือก (Alternative State Quarantine) ได้ที่ www.hsscovid.com
................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงกลาโหมมาเลเซียเข้าเยี่ยมคารวะนายกรัฐมนตรี
วันพุธที่ 21 พฤศจิกายน 2561
รัฐมนตรีว่าการกระทรวงกลาโหมมาเลเซียเข้าเยี่ยมคารวะนายกรัฐมนตรี
รัฐมนตรีว่าการกระทรวงกลาโหมมาเลเซียเข้าเยี่ยมคารวะนายกรัฐมนตรี
วันนี้ (21 พฤศจิกายน 2561) เวลา 11.15 น. นายฮาจิ โมฮาเหม็ด บิน ซาบู รัฐมนตรีว่าการกระทรวงกลาโหมมาเลเซีย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล โดยภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวต้อนรับรัฐมนตรีว่าการกระทรวงกลาโหมมาเลเซีย ในโอกาสเดินทางเยือนไทยอย่างเป็นทางการในฐานะแขกของกระทรวงกลาโหม และแสดงความยินดีที่ได้ดํารงตําแหน่งรัฐมนตรีว่าการกระทรวงกลาโหมมาเลเซีย พร้อมเชื่อมั่นว่า การสนับสนุนความร่วมมือระหว่างกองทัพไทยกับมาเลเซียจะเป็นรากฐานสําคัญที่จะช่วยยกระดับความสัมพันธ์และความร่วมมือระหว่างสองประเทศให้แน่นแฟ้นยิ่งขึ้น
รัฐมนตรีว่าการกระทรวงกลาโหมมาเลเซียกล่าวว่า ประเทศไทยเป็นเหมือนบ้านหลังที่สอง ได้เดินทางมาประเทศไทยในหลายโอกาส และแสดงความยินดีที่ไทยและมาเลเซียมีความสัมพันธ์ที่ใกล้ชิดทั้งระดับผู้นํา และประชาชนของทั้งสองฝ่ายไปมาหาสู่กันอย่างสม่ําเสมอ มาเลเซียพร้อมสนับสนุนความร่วมมือให้ครอบคลุมในทุกมิติและทํางานร่วมกับไทยอย่างใกล้ชิด
สําหรับความร่วมมือด้านทหารและความมั่นคง ทั้งสองฝ่ายยินดีที่ไทยและมาเลเซียมีความร่วมมือด้านความมั่นคงระหว่างกันทั้งในระดับทวิภาคีและพหุภาคีอย่างต่อเนื่อง รวมทั้งมีความร่วมมืออย่างใกล้ชิดในการรับมือกับปัญหาในพื้นที่ชายแดนไทย – มาเลเซีย โดยนายกรัฐมนตรีขอให้ฝ่ายมาเลเซียเร่งรัดการสร้างความเชื่อมโยงระหว่างชายแดนของทั้งสองประเทศอย่างไร้รอยต่อ ทั้งด้านถนน สะพาน ด่านศุลกากร เพื่อประโยชน์ร่วมกันของทั้งสองประเทศ
โอกาสนี้ นายกรัฐมนตรียังกล่าวชื่นชมมาเลเซียที่มีบทบาทอย่างสร้างสรรค์ด้านการอํานวยความสะดวกในกระบวนการพูดคุยเพื่อสันติสุขในจังหวัดชายแดนภาคใต้ รัฐบาลยืนยันเจตนารมณ์ที่จะแก้ไขสถานการณ์ในจังหวัดชายแดนภาคใต้โดยสันติวิธีและให้ทุกภาคส่วนมีส่วนร่วม เพื่อนําไปสู่การสร้างสันติภาพและความเจริญรุ่งเรืองในจังหวัดชายแดนภาคใต้
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานมอบรางวัลอุตสาหกรรม ประจำปี พ.ศ. 2561 (The Prime Minister’s Industry Award 2018)
วันศุกร์ที่ 21 ธันวาคม 2561
นายกรัฐมนตรี เป็นประธานมอบรางวัลอุตสาหกรรม ประจําปี พ.ศ. 2561 (The Prime Minister’s Industry Award 2018)
พลเอกประยุทธ์ จันทร์โอชา นายกรัฐมนตรี เป็นประธานในพิธีมอบรางวัลอุตสาหกรรม ประจําปี พ.ศ. 2561 (The Prime Minister’s Industry Award 2018) ณ ตึกสันติไมตรี ทําเนียบรัฐบาล
เมื่อวันที่ 20 ธันวาคม 2561 พลเอกประยุทธ์ จันทร์โอชา นายกรัฐมนตรี เป็นประธานในพิธีมอบรางวัลอุตสาหกรรม ประจําปี พ.ศ. 2561 (The Prime Minister’s Industry Award 2018) ณ ตึกสันติไมตรี ทําเนียบรัฐบาล โดยมีนายอุตตม สาวนายน รัฐมนตรีว่าการกระทรวงอุตสาหกรรม นายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายพสุ โลหารชุน ปลัดกระทรวงอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม นายภานุวัฒน์ ตริยางกูรศรี รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ นางวรวรรณ ชิตอรุณ เลขาธิการคณะกรรมการอ้อยและน้ําตาลทราย นายวันชัย พนมชัย รองเลขาธิการสํานักงานมาตรฐานผลิตภัณฑ์อุตสาหกรรม รักษาราชการแทนเลขาธิการสํานักงานมาตรฐานผลิตภัณฑ์อุตสาหกรรม ให้การต้อนรับและเข้าร่วมงาน
การมอบรางวัลอุตสาหกรรมในปี 2561 ดําเนินการโดยคณะกรรมการจัดงานรางวัลอุตสาหกรรมประจําปี พ.ศ. 2561 ได้พิจารณาคัดเลือกสถานประกอบการให้ได้รับรางวัล จํานวนทั้งสิ้น 92 รางวัล ประกอบด้วย รางวัลอุตสาหกรรมดีเด่น แบ่งเป็น 8 ประเภทรางวัล มีผู้ได้รับรางวัลรวม 50 รางวัล รางวัลอุตสาหกรรมขนาดกลางและขนาดย่อมดีเด่น แบ่งเป็น 4 ประเภทรางวัล มีผู้ได้รับรางวัลรวม 41 รางวัล
สําหรับรางวัลอุตสาหกรรมยอดเยี่ยม นับเป็นรางวัลอันทรงคุณค่าที่สุดของกระทรวงอุตสาหกรรมที่มอบให้กับสถานประกอบการ โดยมีเพียง 1 รางวัลเท่านั้นในแต่ละปี ซึ่งการสมัครเข้ารับคัดเลือกรางวัลอุตสาหกรรมยอดเยี่ยมนั้น สถานประกอบการจะต้องเคยได้รับรางวัลอุตสาหกรรมดีเด่นมาแล้วไม่น้อยกว่า 3 ประเภทรางวัลทําให้เชื่อมั่นถึงมาตรฐานและประสิทธิภาพในกระบวนการผลิตที่ครอบคลุมในทุกๆ ด้านโดยในปีนี้ ผู้ประกอบการที่ได้รางวัลอุตสาหกรรมยอดเยี่ยม คือ บริษัท ไดกิ้น อินดัสทรีส์ (ประเทศไทย) จํากัด
รัฐบาลไทย-ข่าวทำเนียบรัฐบาล-“กอช. จัดส่งใบแจ้งยอดเงินออมปี 62 ให้สมาชิกทั่วประเทศ ก.พ. นี้”
วันจันทร์ที่ 3 กุมภาพันธ์ 2563
“กอช. จัดส่งใบแจ้งยอดเงินออมปี 62 ให้สมาชิกทั่วประเทศ ก.พ. นี้”
กอช. เริ่มจัดส่งใบแจ้งยอดเงินออม ประจําปี 2562 ให้สมาชิกทั่วประเทศ ใช้เป็นหลักฐานแสดงการเป็นสมาชิก กอช. รวมทั้งรู้ยอดรวมเงินออมจนถึงปี 2562 และใช้เป็นหลักฐานยื่นขอลดหย่อนภาษี สอบถามข้อมูลเพิ่มเติม สายด่วนเงินออม โทร. 02-049-9000
กองทุนการออมแห่งชาติ หรือ กอช. เริ่มจัดส่งใบแจ้งยอดเงินออม ประจําปี 2562 ให้สมาชิกทั่วประเทศ ใช้เป็นหลักฐานแสดงการเป็นสมาชิก กอช. รวมทั้งรู้ยอดรวมเงินออมจนถึงปี 2562 และใช้เป็นหลักฐานยื่นขอลดหย่อนภาษี สอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. จัดส่งใบแจ้งยอดเงินสมาชิก (Statement) ประจําปี 2562 ให้สมาชิกกว่า 2,335,085 คนทั่วประเทศทางไปรษณีย์ ตามที่อยู่ที่สมาชิกได้แจ้งไว้ ภายในเดือนกุมภาพันธ์ 2563 ซึ่งใบแจ้งยอดนับเป็นเอกสารแสดงว่าผู้ได้รับนั้น เป็นสมาชิก กอช. รับสิทธิรัฐสมทบเงินออมเพื่อบํานาญ พร้อมแจ้งรายละเอียดยอดเงินออมสะสมของสมาชิก ยอดเงินที่รัฐสมทบ และผลประโยชน์จากการลงทุน จนถึงสิ้นปี 2562 โดยการส่งใบแจ้งยอดเป็นรายปี เพื่อให้สมาชิกได้รับข้อมูลของบัญชีที่ครบถ้วนตลอดทั้งปี เป็นข้อมูลที่มีประสิทธิภาพสําหรับสมาชิกประกอบการวางแผนออมกับ กอช. ให้ได้รับประโยชน์สูงสุด เพราะการออมกับ กอช. นับเป็นการลงทุนระยะยาว โดยมีรัฐสมทบเงินออม เพื่อมีโอกาสรับเงินบํานาญตลอดชีพหลังอายุ 60 ปี
สําหรับใบแจ้งยอดยังสามารถใช้เป็นเอกสารหลักฐานในการคํานวณและยื่นเสียภาษีเงินได้บุคคลธรรมดา ภ.ง.ด.90 หรือ ภ.ง.ด.91 ซึ่งสมาชิก กอช. สามารถขอยกเว้นภาษีเงินได้บุคคลธรรมดาตามที่สมาชิกส่งเงินออมสะสมเข้า กอช. เฉพาะภายในปี 2562 ได้เต็มจํานวน สูงสุดไม่เกิน 13,200 บาท หากสมาชิกต้องการข้อมูลเพิ่มเติมสามารถติดต่อสอบถามได้ที่ กอช. สายด่วนเงินออม โทร. 02-049-9000 ในวันและเวลาทําการ ตั้งแต่วันจันทร์ - วันศุกร์ เวลา 08.30-17.30 น.
ทั้งนี้ สมาชิก กอช. สามารถตรวจสอบสิทธิรัฐสมทบเงินออมเพื่อบํานาญได้ที่แอปพลิเคชัน “กอช.” หรือ เว็บไซต์ กอช. www.nsf.or.th หรือสอบถามข้อมูลเพิ่มเติมได้ที่ Facebook : กองทุนการออมแห่งชาติ-กอช. / Line: @nsf.th และสมัครเป็นสมาชิก กอช. รับสิทธิรัฐสมทบเงินออมเพื่อบํานาญ เพียงนําบัตรประจําตัวประชาชนไปติดต่อสมัครได้ที่หน่วยบริการของ กอช. อาทิ ที่ว่าการอําเภอทั่วประเทศ ธนาคารของรัฐบาลทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทย ทุกสาขา เคาน์เตอร์เซอร์วิส เทสโก้โลตัส ตู้บุญเติมทั่วประเทศ รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ
กอช. “คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-“บิ๊กอู๋”เพิ่มขีดความสามารถในการแข่งขัน ยกระดับมาตรฐานฝีมือครัวไทยสู่ครัวโลก
วันอาทิตย์ที่ 25 พฤศจิกายน 2561
“บิ๊กอู๋”เพิ่มขีดความสามารถในการแข่งขัน ยกระดับมาตรฐานฝีมือครัวไทยสู่ครัวโลก
รมว.แรงงาน มุ่งเน้นนโยบายเพิ่มขีดความสามารถในการแข่งขัน พัฒนาศักยภาพมาตรฐานฝีมือแรงงานสาขาอาชีพผู้ประกอบอาหารไทยในไต้หวัน ยกระดับมาตรฐานฝีมือครัวไทยสู่ครัวโลก
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงานได้มีนโยบายยกระดับทักษะฝีมือแรงงานให้เป็นแรงงานคุณภาพ (Super Worker)เพื่อให้มีผลิตภาพแรงงาน เพื่อเพิ่มขีดความสามารถในการแข่งขันของประเทศ โดยเมื่อวันที่ 23 พฤศจิกายน 2561 ที่ผ่านมาสํานักงานแรงงานไทย ไทเป ร่วมกับกรมพัฒนาฝีมือแรงงาน กระทรวงแรงงานของไทยจัดโครงการส่งเสริมศักยภาพมาตรฐานฝีมือแรงงานไทยในไต้หวัน สาขาอาชีพผู้ประกอบอาหารไทย ระดับ 1 ระหว่างวันที่ 21-23 พฤศจิกายน 2561 ณ โรงเรียนสอนทําอาหาร Yamicook ไทเป ไต้หวัน โดยมี ผู้ช่วยศาสตราจารย์สุวรรณี อาจหาญณรงค์ ผู้เชี่ยวชาญพิเศษด้านอาหารไทยจาก มหาวิทยาลัยเทคโนโลยีราชมงคลธัญบุรี พร้อมคณะเจ้าหน้าที่ สังกัดกรมพัฒนาฝีมือแรงงาน กระทรวงแรงงาน ทําการอบรมและทดสอบฝีมือแก่ผู้เข้าร่วมโครงการฯ
สําหรับโครงการส่งเสริมศักยภาพมาตรฐานฝีมือแรงงานไทยในไต้หวันนี้มีวัตถุประสงค์เพื่อส่งเสริมนโยบายครัวไทยสู่ครัวโลกของรัฐบาลและส่งเสริมการขยายตลาดแรงงานอาชีพพ่อครัวแม่ครัวไทยให้แพร่หลายในไต้หวัน ซึ่งมีผู้สมัครเข้าอบรมและทดสอบเป็นคนไทยที่ทํางานในร้านอาหารหรือประกอบอาชีพที่เกี่ยวข้องกับอาหารไทยในไต้หวัน จํานวน 30 คน ถือเป็นรุ่นที่ 2 ที่ สนร.ไทเปได้ดําเนินการ ซึ่งผู้เข้าอบรมได้ผ่านการทดสอบทั้งหมด
ทั้งนี้ เมื่อวันที่ 23 พฤศจิกายน 2561 สนร.ไทเป ได้รับเกียรติจากนายภูบดี ลออเงิน รองผู้อํานวยการใหญ่ฯ สํานักงานการค้าและเศรษฐกิจไทย ไทเป เป็นประธานในพิธีมอบหนังสือรับรองมาตรฐานฝีมือแรงงานแก่ผู้ผ่านการทดสอบ จํานวน 30 คน โดยมี นางนันท์นที วิบูลชุติกุล ผู้อํานวยการสํานักงานส่งเสริมการค้าต่างประเทศไทเปได้เข้าร่วมเป็นเกียรติในพิธีดังกล่าวด้วย
--------------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักงานแรงงานไทย ไทเป ข้อมูล - ภาพ/
25 พฤศจิกายน 2561
รัฐบาลไทย-ข่าวทำเนียบรัฐบาล-นวัตกรรมในการยืดอายุการเก็บรักษา และกำจัดเชื้อโรคจากกระบวนการผลิต
วันอังคารที่ 10 มีนาคม 2563
นวัตกรรมในการยืดอายุการเก็บรักษา และกําจัดเชื้อโรคจากกระบวนการผลิต
สามารถําจัดเชื้อโรคจากกระบวนการผลิตตลอดจนรูปแบบผลิตภัณฑ์ที่ง่ายต่อการบริโภค อาทิ ผลิตภัณฑ์ปลาส้มรูปแบบต่างๆ น้ําพริกปลาส้ม ปลาส้มไร้ก้างพร้อมปรุง  วันที่ 1 ตุลาคม 2563
สถาบันนวัตกรรมและถ่ายทอดเทคโนโลยี (UPITI)นําคุณพัชรินทร จํารัส ผู้ประกอบการห้างหุ้นส่วนจํากัดปลาส้มไร้ก้างแม่ทองปอน ตัวแทนผู้ประกอบการท้องถิ่นจังหวัดพะเยาภายใต้โครงการบ่มเพาะธุรกิจเทคโนโลยี อุทยานวิทยาศาสตร์ มหาวิทยาลัยพะเยา ที่ได้รับการพัฒนาผลิตภัณฑ์ใหม่ให้ตอบสนองความต้องการของตลาด และยกระดับเทคโนโลยีการผลิตให้ได้มาตรฐานเพื่อรองรับการส่งออก แสดงผลงานต่อพลเอกประยุทธ์ จันทร์โอชา นายกรัฐมนตรี และนายสุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ณ ตึกบัญชาการ ทําเนียบรัฐบาล กรุงเทพมหานคร ซึ่งได้นําเสนอถึงการเป็นอุทยานวิทยาศาสตร์ของมหาวิทยาลัยพะเยาที่มุ่งเน้นการพัฒนานวัตกรรมเ พื่อลดความเหลื่อมล้ํา และสร้างความเข้มแข็งให้กับธุรกิจในชุมชนให้สามารถเติบโตได้อย่างยั่งยืน และผู้ประกอบการได้กล่าวถึงการเติบโตและโอกาสทางธุรกิจหลังจากที่ได้รับบริการจากอุทยานวิทยาศาสตร์ โดยผลิตภัณฑ์ปลาส้มเป็นผลิตภัณฑ์ประจําท้องถิ่นของชุมชนริมกว๊านพะเยา แต่เป็นผลิตภัณฑ์ที่อายุการเก็บรักษาน้อย จึงได้วิจัยและพัฒนาเพื่อยืดอายุการเก็บรักษาปลาส้มให้นานขึ้น สามารถส่งออกได้ และได้มาตรฐาน โดยธุรกิจปลาส้มเป็นธุรกิจที่ทําให้เกิดการจ้างงานของคนในชุมชน และสร้างรายได้ให้กับเกษตรกรในพื้นที่ ซึ่งเป็นการพัฒนาคุณภาพชีวิตความเป็นอยู่ของคนในชุมชน และขอบคุณนายกรัฐมนตรีที่ให้ความสําคัญกับธุรกิจชุมชน ซึ่งท่านนายกรัฐมนตรีได้กล่าวแสดงความชื่นชม และต้องการให้มหาวิทยาลัยร่วมกันช่วยเหลือผู้ประกอบการในพื้นที่ให้ได้มากขึ้น ทําให้สามารถส่งออกได้ ช่วยเหลือในการแปรรูปผลิตภัณฑ์อาหารให้ได้มาตรฐาน และยืดอายุเก็บรักษาอาหารท้องถิ่น เป็นต้น ซึ่งสอดคล้องกับปญิธานของมหาวิทยาลัยพะเยา คือปัญญาเพื่อความเข้มแข็งของชุมชน
ทั้งนี้กิจกรรมนําเสนอผลงานต่อนายกรัฐมนตรี เป็นกิจกรรมก่อนการประชุมคณะรัฐมนตรี ซึ่งจัดขึ้นโดยสํานักงานเลขานุการคณะกรรมการส่งเสริมกิจการอุทยานวิทยาศาสตร์ (สอว.) สํานักงานปลัดกระทรวงการอุดมศึกษาวิทยาศาสตร์ วิจัยและนวัตกรรม โดยได้นําตัวแทนผู้ประกอบการรุ่นใหม่ที่ได้รับบริการจากอุทยานวิทยาศาสตร์ภูมิภาคของ 7 มหาวิทยาลัยเครือข่ายอุทยานวิทยาศาสตร์ภาคเหนือ มาเป็นตัวอย่างของการใช้เทคโนโลยีและนวัตกรรมในการพัฒนาธุรกิจและสร้างผู้ประกอบการรุ่นใหม่ในพื้นที่เพื่อเป็นกําลังสําคัญในการขับเคลื่อนเศรษฐกิจของประเทศต่อไป
ข้อมูลจากเว็บไซต์ :https://www.up.ac.th/th/NewsRead.aspx?itemID=19690&title=%E0%B8%81%E0%B8%B4%E0%B8%88%E0%B8%81%E0%B8%A3%E0%B8%A3%E0%B8%A1
รัฐบาลไทย-ข่าวทำเนียบรัฐบาล-มาตรการบรรเทาค่าครองชีพผู้มีรายได้น้อย
วันศุกร์ที่ 30 สิงหาคม 2562
มาตรการบรรเทาค่าครองชีพผู้มีรายได้น้อย
วันศุกร์ที่ 30 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการบรรเทาค่าครองชีพผู้มีรายได้น้อยผ่านบัตรสวัสดิการแห่งรัฐระยะเวลา 2 เดือน เพื่อเป็นค่าใช้จ่ายซื้อสินค้าอุปโภคบริโภค 500 บาท/คน/เดือน ช่วยเหลือผู้สูงอายุ 500 บาท/คน/เดือน และ ช่วยเหลือการเลี้ยงดูบุตร 300 บาท/คน/เดือน และพักชําระหนี้เงินต้นของกองทุนหมู่บ้านเพื่อให้นําเงินต้นไปปล่อยกู้แก่สมาชิก นอกจากนี้ ยังได้แต่งตั้งคณะกรรมการติดตามเร่งรัดการเบิกจ่ายงบประมาณและมาตรการกระตุ้นเศรษฐกิจ เพื่อให้เบิกจ่ายงบประมาณและงบลงทุนของส่วนราชการ รัฐวิสาหกิจ และองค์กรปกครองส่วนท้องถิ่น และการดําเนินงานตามมาตรการกระตุ้นเศรษฐกิจเป็นไปตามเป้าหมาย ทั้งนี้ รัฐบาลมุ่งหวังให้เม็ดเงินหมุนเวียนมากขึ้น ส่งผลให้เกิดการขยายตัวของเศรษฐกิจต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-‘หม่อมเต่า’ช่วยลูกจ้าง บ.เอเพ็กซ์ สมุทรสาคร หางานใหม่ให้ทำได้แล้ว 84 คน
วันพุธที่ 25 กันยายน 2562
‘หม่อมเต่า’ช่วยลูกจ้าง บ.เอเพ็กซ์ สมุทรสาคร หางานใหม่ให้ทําได้แล้ว 84 คน
รัฐมนตรีว่าการกระทรวงแรงงาน เผย สํานักงานจัดหางาน จ.สมุทรสาคร หารือร่วมกับชมรมผู้ประกอบการนิคมอุตสาหกรรมสินสาครช่วยเหลือพนักงานที่ไม่ผ่านทดลองงาน 147 คน ได้ข้อสรุปหางานใหม่ให้ทําได้แล้ว 84 คน ประสงค์กลับภูมิลําเนา 28 คน อยู่ระหว่างประสานงาน 35 คน
เมื่อวันที่ 25 กันยายน 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยถึงความคืบหน้าการให้ความช่วยเหลือดูแลลูกจ้างกรณีบริษัทเอเพ็กซ์ เซอร์คิต (ไทยแลนด์) จ.สมุทรสาคร ได้มีการเลิกจ้างพนักงานที่ไม่ผ่านการทดลองงาน จํานวน 147 ราย ว่า ล่าสุดกระทรวงแรงงาน โดยสํานักงานจัดหางานจังหวัดสมุทรสาครได้ประชุมร่วมกับชมรมผู้ประกอบการนิคมอุตสาหกรรมสินสาคร และฝ่ายบุคคลของบริษัทฯ เพื่อหาแนวทางช่วยเหลือ โดยมี นายชาธิป ตั้งกุลไพศาล ประธานชมรมผู้ประกอบการนิคมอุตสาหกรรมสินสาคร เป็นประธานจัดการประชุม
ม.ร.ว.จัตุมงคล ฯ กล่าวต่อว่า จากการหารือร่วมกับชมรมผู้ประกอบการนิคมอุตสาหกรรมสินสาคร และฝ่ายบุคคลของบริษัท เอเพ็กซ์ เซอร์คิต (ไทยแลนด์) จํากัด พบว่า สามารถหางานใหม่ให้พนักงานที่ไม่ผ่านการทดลองงานได้งานทําได้แล้ว 84 คน ในจํานวนนี้ 18 คนได้เข้าทํางานแล้ว ที่เหลืออีก 66 คนบริษัทฯ จะมารับตัวเพื่อเข้าทํางานในวันพรุ่งนี้ (26 ก.ย.62) ส่วนอีก 28 คน มีความประสงค์ที่จะกลับภูมิลําเนา สําหรับ 35 คน กําลังอยู่ในระหว่างการติดต่อประสานงานเพื่อขอทราบความต้องการ ทั้งนี้ มีนายจ้าง/สถานประกอบการที่มีความประสงค์จะรับคนงานเพิ่ม ได้แก่ บริษัทพีซิชั่น พริ้นท์ จํากัด บริษัท มารีนโกลด์โปรดักส์ จํากัด รับจํานวน 300 อัตรา บริษัท เฟ็ลกซ์โซ กราฟฟิก จํากัด รับจํานวน 15 อัตรา และบริษัท นาสป้า เอเซีย จํากัด รองรับการสมัครงานให้กับผู้ที่ไม่ผ่านการทดลองงาน
----------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักงานจัดหางาน จ.สมุทสาคร - ข้อมูล/
25 กันยายน 2562
รัฐบาลไทย-ข่าวทำเนียบรัฐบาล-อนุทิน ให้อสม. สำรวจการใช้สารเคมีทางการเกษตรทุกครัวเรือนทั่วไทย
วันจันทร์ที่ 6 มกราคม 2563
อนุทิน ให้อสม. สํารวจการใช้สารเคมีทางการเกษตรทุกครัวเรือนทั่วไทย
รองนายกรัฐมนตรีและรัฐมนตรีว่าการกระทรวงสาธารณสุข ให้อาสาสมัครสาธารณสุขประจําหมู่บ้าน สํารวจการใช้สารเคมีทางการเกษตรและการเจ็บป่วยทุกครัวเรือน โดยใช้แอปพลิเคชัน สมาร์ท อสม. เพื่อเฝ้าระวัง ป้องกัน ควบคุมโรค และภัยจากการใช้สารเคมี
รองนายกรัฐมนตรีและรัฐมนตรีว่าการกระทรวงสาธารณสุข ให้อาสาสมัครสาธารณสุขประจําหมู่บ้าน สํารวจการใช้สารเคมีทางการเกษตรและการเจ็บป่วยทุกครัวเรือน โดยใช้แอปพลิเคชัน สมาร์ท อสม. เพื่อเฝ้าระวัง ป้องกัน ควบคุมโรค และภัยจากการใช้สารเคมี
วันนี้ (6 มกราคม 2563) ที่ศูนย์ปฏิบัติการแพทย์และสาธารณสุข กองสาธารณสุขฉุกเฉิน อาคาร 5 ชั้น 7 สํานักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยรองปลัดกระทรวงสาธารณสุข อธิบดี และคณะผู้บริหาร ประชุมทางไกลผ่านระบบวิดีโอนายแพทย์สาธารณสุขจังหวัดทุกจังหวัด มาตรการเฝ้าระวัง ป้องกันควบคุมโรค และภัยจากการใช้สารเคมีทางการเกษตร 3 ชนิด (พาราควอต คลอร์ไพริฟอส ไกลโฟเสต) โดยประชาชน/อสม. ผ่าน Mobile Application สู่หน่วยบริการ (คลินิกสารเคมีเกษตร/คลินิกโรคจากการทํางาน)
นายอนุทินกล่าวว่า กระทรวงสาธารณสุขมีนโยบายให้ ปี 2563 เป็นปีแห่งอาหารปลอดภัย และสนับสนุนการเกษตรอินทรีย์ ยืนยันสนับสนุนการยุติการใช้สารเคมีอันตรายทางการเกษตร ได้ให้อาสาสมัครสาธารณสุขประจําหมู่บ้าน (อสม.) กว่า 1 ล้านคนใช้แอปพลิเคชัน อสม.ออนไลน์ ซึ่งได้รับการสนับสนุนจากเอไอเอส สํารวจการใช้สารเคมีทางการเกษตร วิธีการทางธรรมชาติอื่นๆ ที่ปลอดภัย และข้อมูลการเจ็บป่วยที่คาดว่าอาจมาจากสารเคมี โดยเฉพาะกลุ่มเกษตรกรวัยแรงงานซึ่งมีความเสี่ยงจากการสัมผัส มีความเป็นพิษต่อร่างกาย ทั้งแบบเฉียบพลันและเรื้อรัง เป็นการยกระดับระบบการเฝ้าระวังการเจ็บป่วยจากสารเคมีทางการเกษตรให้ครอบคลุมทุกพื้นที่ เพื่อให้ได้ข้อมูลที่แม่นยํา สามารถระบุพิกัดครัวเรือน เพื่อนําเข้าคณะกรรมการควบคุมโรคจากการประกอบอาชีพและโรคจากสิ่งแวดล้อมจังหวัด นําไปวิเคราะห์ปัญหา วางแผน และหาแนวทางแก้ไขเพื่อยุติสารเคมีทางการเกษตรของพื้นที่ โดยเชื่อมโยงกับฐานข้อมูลอาชีวอนามัยและสิ่งแวดล้อม ด้านเกษตรกรรม ของกรมควบคุมโรค โดยสํารวจ 2 ครั้งพร้อมกันทั่วประเทศ ในเดือนมกราคม 2563 และครั้งที่ 2 วันที่ 1 - 31 กรกฎาคม 2563
“การสํารวจครั้งนี้ จะทําให้ได้ข้อมูลการใช้สารเคมีทางการเกษตรของทุกครัวเรือน และข้อมูลการเจ็บป่วยที่ครบถ้วน แม่นยําขึ้น เพราะจะมีข้อมูลของกลุ่มที่ไม่ได้ไปรับการรักษาที่สถานพยาบาล นําไปวางแผนเฝ้าระวัง ป้องกัน ควบคุมโรคและภัยสุขภาพจากการใช้สารเคมีในภาคเกษตรกรรม เพื่อความปลอดภัยของเกษตรกรและประชาชนในอนาคต” นายอนุทินกล่าว
ทั้งนี้ กระทรวงสาธารณสุขได้กําหนด ตัวชี้วัดให้ทุกจังหวัดขับเคลื่อนมาตรการยุติการใช้สารเคมีทางการเกษตร ประกอบด้วย 1.มีการขับเคลื่อนมาตรการร่วมกับหน่วยงานที่เกี่ยวข้องในระดับส่วนกลางและภูมิภาค อย่างน้อยจังหวัดละ 1 เรื่อง ผ่านกลไกของคณะกรรมการควบคุมโรคจากการประกอบอาชีพและโรคจากสิ่งแวดล้อมจังหวัด 2.มีระบบรับแจ้งข่าว การใช้/ป่วยจากการสัมผัสสารเคมีทางการเกษตร โดยประชาชน/อสม. ผ่าน Mobile Application และ3.จังหวัดมีการจัดทําฐานข้อมูลอาชีวอนามัยและสิ่งแวดล้อม ด้านเกษตรกรรม และรายงานการเจ็บป่วยหรือเสียชีวิต
*************************************** 6 มกราคม 2563
รัฐบาลไทย-ข่าวทำเนียบรัฐบาล-ทส.เปิดงานวันคุ้มครองสัตว์ป่าแห่งชาติ ประจำปี 2559 ภายใต้แนวคิด "สัตว์ป่าใต้ร่มพระบารมี"
วันพุธที่ 28 ธันวาคม 2559
ทส.เปิดงานวันคุ้มครองสัตว์ป่าแห่งชาติ ประจําปี 2559 ภายใต้แนวคิด "สัตว์ป่าใต้ร่มพระบารมี"
กระทรวงทรัพยากรธรรมชาติและสิ่งแวดล้อม เปิดงานวันคุ้มครองสัตว์ป่าแห่งชาติ ประจําปี 2559 ภายใต้แนวคิด "สัตว์ป่าใต้ร่มพระบารมี"
พลเอก สุรศักดิ์ กาญจนรัตน์ รมว.ทส. เป็นประธานเปิดงานวันคุ้มครองสัตว์ป่าแห่งชาติ ประจําปี 2559 ภายใต้แนวคิด "สัตว์ป่าใต้ร่มพระบารมี" โดยมีนายเบญจพล นาคประเสริฐ ผอ.องค์การสวนสัตว์ในพระบรมราชูปถัมภ์ นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช กล่าวรายงานถึงวัตถุประสงค์ของการจัดงานฯ พร้อมด้วย พลเอก ปองพล อดิเรกสาร อดีตรองนายกรัฐมนตรีและผู้เชี่ยวชาญในการถ่ายภาพ นายสมหมาย กิตยากุล นายอดิศร นุชดํารงค์ นายเฉลิมชัย ปาปะทา รอง.ออส. ผู้บริหาร และสื่อมวลชน เข้าร่วมงาน สําหรับการจัดงานวันคุ้มครองสัตว์ป่าแห่งชาติ ได้ดําเนินการต่อเนื่องกันมาทุกปี สําหรับในปี2559 นี้ กรมอุทยานแห่งชาติ สัตว์ป่า และพันธุ์พืช ร่วมกับหน่วยงานภาครัฐและภาคเอกชน โดยเฉพาะอย่างยิ่ง องค์การสวนสัตว์ในพระบรมราชูปถัมภ์ กรมทรัพยากรทางทะเลและชายฝั่ง และกลุ่มบริษัททรู และประชาชนโดยมีวัตถุประสงค์เพื่อน้อมรําลึกถึงพระมหากรุณาธิคุณอันหาที่สุดมิได้ ของพระบาทสมเด็จพระปรมินทรมหาภูมิพลอดุลยเดช เทิดพระเกียรติพระบรมวงศานุวงศ์ และเพื่อรณรงค์และประชาสัมพันธ์ให้คนไทย ได้ตระหนักและเห็นถึงความสําคัญของทรัพยากรสัตว์ป่า ที่ต้องดํารงชีวิตอยู่อย่างปลอดภัย มีความอุดมสมบูรณ์สมดุลกับธรรมชาติสืบต่อไป
- กิจกรรมภายในงานประกอบด้วยนิทรรศการเทิดพระเกียรติพระบาทสมเด็จพระปรมินทรมหาภูมิพลอดุลยเดชและพระบรมวงศานุวงศ์ด้านการอนุรักษ์สัตว์ป่า
- กิจกรรมการระบายสีสัตว์ป่าคุ้มครองและสัตว์ป่าสงวน
- กิจกรรมตามรอยตีนสัตว์ป่า ผ่านโปรแกรมประยุกต์ Interactive Animation นิทรรศการของหน่วยงานต่าง ๆ นิทรรศการแสดงภาพถ่ายอนุรักษ์ธรรมชาติ "สัตว์มีค่า ป่ามีคุณ”
- การเสวนาและเรียนรู้ เรื่อง เทคนิคการถ่ายภาพสัตว์ป่าและธรรมชาติ และมอบรางวัลให้แก่ผู้ชนะการประกวดภาพถ่าย"สัตว์มีค่า ป่ามีคุณ"ปี 2559โดยงานจะจัดขึ้นตั้งแต่วันที่ 24-25 ธันวาคม 2559 ณ สวนสัตว์ดุสิต กรุงเทพฯ